Стыль TonqiXod - гаражны арт-рок з украпленнямі ад джазу і эксперыментальнага рока да прота-панка і псіхадэліі. Першыя выступы гурта адбыліся на пачатку 2013 года, увосень гэтага ж года быў прэзентаваны сінгл гурта "Насыпаць горы", па выніках года TonqiXod атрымаў прэмію "Дэбют года" па версіі euroradio.by. У 2014 годзе музыканты адыгралі некалькі дзясяткаў канцэртаў, выпусцілі сінгл "Песня пра вяселле" і ў снежні прэзентавалі дэбютны LP "Pradmova". Альбом на пачатку 2015 года сабраў багата прызоў і перамог на ўзнагародах Experty.by